| **ΠΕΡΙΓΡΑΦΗ ΠΡΟΔΙΑΓΡΑΦΗΣ ΜΙΚΡΟΣΚΟΠΙΟ ΣΥΜΠΑΡΑΤΗΡΗΣΗΣ** | **ΤΕΚΜΗΡΙΩΣΗ** | **ΠΑΡΑΠΟΜΠΗ** |
| --- | --- | --- |
| **1) Βάση** |  |  |
| Μεγάλη σταθερή βάση με διπλούς ομοαξονικούς κοχλίες αδρής και μικρομετρικής εστίασης. Θα εκτιμηθεί το μικρότερο βήμα μικρομετρικής εστίασης ανά περιστροφή. Να λειτουργούν σε όλο το μήκος διαδρομής της τράπεζας και να διαθέτουν βαθμονόμηση για ακρίβεια στην εστίαση. Θα εκτιμηθεί να διαθέτει σύστημα αυξομείωσης του ύψους των κοχλιών εστίασης. Επιπλέον, οι κοχλίες να διαθέτουν σύστημα με δυνατότητα ρύθμισης της ροπής τους. Να φέρει ενσωματωμένο τροφοδοτικό με ροοστάτη αυξομείωσης της έντασης φωτισμού και διακόπτη on/off |  |  |
| **2) Κεφαλή** |  |  |
| Τριοφθάλμια κεφαλή παρατήρησης με σταθερή κλίση, η οποία να έχει δυνατότητα περιστροφής 360° και ρύθμιση της διακορικής. Να διαθέτει τρίτη έξοδο για σύνδεση ψηφιακής κάμερας μικροσκοπίας, με τριπλό σύστημα διαχωρισμού της δέσμης φωτός σε προσοφθάλμιους και φωτογραφική έξοδο. |  |  |
| **3) Προσοφθάλμιοι φακοί** |  |  |
| Ζεύγος προσοφθάλμιων φακών 10x με ευρέως οπτικού πεδίου τουλάχιστον 20mm, με ρύθμιση για την ανισομετρωπία του παρατηρητή και στους δύο φακούς, κατάλληλο και για διοπτροφόρους. |  |  |
| **4) Φορέας αντικειμενικών φακών** |  |  |
| Περιστρεφόμενο φορέα αντικειμενικών φακών έξι (6) θέσεων, με τους αντικειμενικούς φακούς που δεν χρησιμοποιούνται να βλέπουν προς τον κορμό του μικροσκοπίου και όχι προς τον παρατηρητή, ώστε να είναι ελεύθερη η πρόσβαση στο παρασκεύασμα. Ο φορέας των φακών να έχει εργονομική ελαστική επίστρωση για εναλλαγή των φακών χωρίς να χρειάζεται ο χειριστής να αγγίζει τους φακούς. |  |  |
| **5) Αντικειμενικοί φακοί** |  |  |
| Αντικειμενικούς φακούς, διορθωμένους στο άπειρο, επίπεδους αχρωματικούς κατάλληλους για φωτεινό / σκοτεινό πεδίο και πόλωση, ως εξής: 10Χ, 20Χ, 40Χ, 100Χ. Θα εκτιμηθεί το μεγαλύτερο αριθμητικό άνοιγμα. |  |  |
| **6) Τράπεζα** |  |  |
| Διπλή σταυροτράπεζα με προστατευτική κεραμική επίστρωση συγκρατητήρα δείγματος και κλίμακα βερνιέρου. Να συνοδεύεται από συγκρατητήρα παρασκευασμάτων ο οποίος να επιτρέπει την τοποθέτηση πλακιδίων με το ένα χέρι χωρίς να χρειάζεται ο χειριστής να απομακρύνει και τα δύο χέρια από τους κοχλίες χειρισμού του οργάνου. Η τράπεζα να διαθέτει σύστημα χειρισμού με ρύθμιση της σκληρότητας μετακίνησης και του ύψους για να μπορεί ο χειριστής να ακουμπά τα χέρια του στον πάγκο εργασίας κατά τον χειρισμό. Το σύστημα του χειριστηρίου να/έχει δυνατότητα τοποθέτησης του στην αριστερή ή στην δεξιά πλευρά της τράπεζας. Η εναλλαγή της τοποθέτησης του χειριστηρίου από την μια πλευρά της τράπεζας στην άλλη να γίνεται από τον χειριστή εντός ελάχιστου χρόνου. |  |  |
| **7) Πυκνωτής** |  |  |
| Πυκνωτή τύπου Abbe με αριθμητικό άνοιγμα Ν.Α. 0.90/1.25. Να είναι επικεντρούμενος για τεχνική Koehler, να φέρει διάφραγμα ίριδας και να δέχεται κατακόρυφη κίνηση με αμφίπλευρους κοχλίες, καθώς και ρύθμιση του ανώτατου ορίου μετακίνησης του, για την προστασία των παρασκευασμάτων. Το διάφραγμα ίριδας να είναι κωδικοποιημένο και να αναγράφονται στο εμπρός τμήμα του πυκνωτή οι σωστές θέσεις ρύθμισης του διαφράγματος για την βέλτιστη παρατήρηση με κάθε αντικειμενικό φακό. |  |  |
| **8) Φωτιστική πηγή** |  |  |
| **8.1** Φωτιστική πηγή LED με τάση λειτουργίας 12Volt. Να φέρει διακόπτη on/off φωτιζόμενο, τοποθετημένο στο εμπρός τμήμα του οργάνου, Η πηγή να είναι τοποθετημένη εσωτερικά του κορμού του μικροσκοπίου για άμεσο φωτισμό. Να διαθέτει λυχνία με μεγάλη διάρκεια ζωής (έως και 100.000 ώρες) και να μην απαιτεί αλλαγή λυχνίας. Για τη ρύθμιση της έντασης του, το μικροσκόπιο να διαθέτει κομβίο συνεχούς ρύθμισης, τοποθετημένο σε εργονομική θέση στο πλάι του κορμού του, για ευκολία στον χειρισμό του. |  |  |
| **8.2** Να συνοδεύεται από γέφυρα συμπαρατήρησης 2 ατόμων, το οποίο να έχει δυνατότητα να τοποθετηθεί πλευρικά (sidebyside) ή αντικριστά (facetoface), |  |
| **8.3** Να είναι εξοπλισμένη με διοφθάλμια κεφαλή με δυνατότητα περιστροφής και ρύθμισης και στις δυο διευθύνσεις. Με ρύθμιση της διακορικής απόστασης (55-75mm). |  |
| **8.4** Να φέρει ζεύγος προσοφθάλμιων φακών, ευρέως οπτικού πεδίου 10x με εύρος οπτικού πεδίου τουλάχιστον 20mm, ρυθμιζόμενοι και οι δύο, κατάλληλοι και για διοπτροφόρους. |  |
| **8.5** Να έχουν και οι δύο τη δυνατότητα να φέρουν μικρομετρικές κλίμακες. |  |
| **8.6** Να φέρει κινητό φωτεινό δείκτη ρυθμιζόμενης έντασης τύπου LED που να μπορεί να διατρέχει το πεδίο με την βοήθεια μοχλίσκου |  |
| **8.7** Ο φωτεινός δείκτης να τροφοδοτείται από ρευματολήπτη χαμηλής τάσης. |  |
| **8.8** Να ακολουθείται από προστατευτικό κάλυμμα σκόνης, το οποίο να καλύπτει το μικροσκόπιο και τη γέφυρα συμπαρατήρησης, και λάδι για τον καταδυτικό φακό. |  |
| **9. Το προσφερόμενο μικροσκόπιο να έχει τη δυνατότητα να δεχθεί αργότερα τα εξής:** | |  |
| **9.1** Σύστημα αντίθεσης φάσης |  |  |
| **9.2** Σύστημα πόλωσης |  |
| **9.3** Σύστημα ψηφιακής κάμερας και λογισμικού μετρήσεων |  |
| **9.4** Σύστημα ανάλυσης εικόνας |  |
| **ΟΜΑΔΑ Β: ΤΕΧΝΙΚΗ ΥΠΟΣΤΗΡΙΞΗ ΚΑΙ ΚΑΛΥΨΗ** | | |
| **10) Χρόνος ποσοτικής και ποιοτικής Παράδοσης 90 ημέρες** (βλ. ενότητα Γ) |  |  |
| **11) Πρόγραμμα εκπαίδευσης για τους χρήστες (ιατρούς – φυσικούς – τεχνολόγους) και τους τεχνικούς ΒΙΤ:** δομή και πληρότητα εκπαίδευσης, προσφερόμενα βοηθήματα, προτεινόμενη διάρκεια εκπαίδευσης και αριθμός ατόμων (τεχνικοί – χρήστες) που προτείνεται να εκπαιδευτούν, πρόταση για την επανάληψη της αρχικής εκπαίδευσης άνευ πρόσθετης αμοιβής κατά την διάρκεια εγγύησης καλής λειτουργίας, πρόταση για περισσότερες της μιας εκπαιδεύσεως σε προσωπικό (χρήστες) του ΝΟΣΟΚΟΜΕΙΟΥ εντός του χρονικού διαστήματος από την λήξη της προτεινόμενης περιόδου εγγύησης καλής λειτουργίας μέχρι την λήξη του διαστήματος των δέκα ετών από την οριστική παραλαβή του συγκροτήματος ΑΝΕΥ ΠΡΟΣΘΕΤΗΣ ΑΜΟΙΒΗΣ. (ΒΛ. ΕΝΟΤΗΤΑ Ε) |  |  |
| **12)Περίοδος εγγύησης καλής λειτουργίας:** Διάρκεια τουλάχιστον 3 έτη (Βλ. ενότητα Β) |  |  |
| **13) Περίοδος πλήρους συντήρησης – επισκευών:** ποιότητα της εξυπηρέτησης μετά την πώληση (after sales service) δηλ. εγγύηση εξασφάλισης ανταλλακτικών πέραν της δεκαετίας από την οριστική παραλαβή, προτεινόμενες ποινικές ρήτρες στην διάρκεια της περιόδου συντήρησης και χρόνος προσέλευσης τεχνικών σε περίπτωση κλήσης βλάβης. (Βλ. αναλυτικά ΕΝΟΤΗΤΑ Β) |  |  |
| **ΕΙΔΙΚΟΙ ΟΡΟΙ** |  |  |
| **A. Prospectus και Βεβαιώσεις**  Τα κατατιθέμενα Prospectus πρέπει να επαληθεύουν τα τεχνικά και ποιοτικά χαρακτηριστικά που αναγράφονται στις προσφορές. Πρέπει να είναι πρωτότυπα ή επικυρωμένα φωτοαντίγραφα του μητρικού κατασκευαστικού οίκου. Πρέπει επίσης να είναι αυτά που χρησιμοποιεί ο οίκος κατασκευής του προϊόντος, στο πλαίσιο της πολιτικής προώθησης των πωλήσεων του στις αγορές (ιδιωτικές και του Δημοσίου) του ενδιαφέροντός του. Σε περίπτωση που τεχνικά στοιχεία της προσφοράς είναι διάφορα από τα αναγραφόμενα στα Prospectus, πρέπει να κατατίθεται επιβεβαιωτική επιστολή από το νόμιμο εκπρόσωπο του οίκου κατασκευής του προϊόντος και όχι από τοπικούς αντιπροσώπους ή εκπροσώπους. Η κατά τα άνω επιστολή του οίκου κατασκευής και κάθε σχετικό με τη προμήθεια πιστοποιητικό πρέπει να είναι υποχρεωτικά πρωτότυπα ή επικυρωμένα φωτοαντίγραφα και σε κάθε περίπτωση επίσημα μεταφρασμένα. |  |  |
| **Β. ΥΠΟΣΤΗΡΙΞΗ - ΑΝΤΑΛΛΑΚΤΙΚΑ** |  |  |
| ***Β1:***Θα προσφερθεί πρόγραμμα – προσφορά πλήρους υποστήριξης και συντήρησης όλου του μηχανήματος,με ανταλλακτικάμετά τη λήξη του χρόνου εγγύησης καλής λειτουργίας και για χρονικό διάστημα δέκα(10) ετών από την παράδοση σε λειτουργία. Τα ανταλλακτικά, περιλαμβάνονται οπωσδήποτε, με ποινή αποκλεισμού μαζί με τα πάσης φύσεως υλικά και εργατικά στην προσφερόμενη τιμή συντήρησης ανεξαρτήτως αριθμού εξετάσεων το χρόνο. Η τιμή συντήρησης ΔΕΝ συμπεριλαμβάνει τα αναλώσιμα τα οποία θα πρέπει να υπάρχουν διαθέσιμα στην Ελληνική αγορά και να μην είναι αποκλειστικής προμήθειας. |  |  |
| **Β2:** Ο προμηθευτής υποχρεούται να δηλώσει εγγράφως ότι αναλαμβάνει την υποχρέωση να διαθέτει στο Νοσοκομείο ανταλλακτικά του προσφερόμενου είδους για δέκα (10) τουλάχιστον έτη από την παράδοση αυτού. Επίσης, υποχρεούται να καταθέσει με την προσφορά έγγραφη δήλωση του νόμιμου εκπροσώπου του κατασκευαστικού οίκου ή ελληνικού θυγατρικού οίκου (η οποία θα αναφέρεται ρητώς στην παρούσα διακήρυξη), ότι αναλαμβάνει τη δέσμευση για διάθεση ανταλλακτικών για όσο χρονικό διάστημα δηλώνει ο προμηθευτής, καθώς και για τη συνέχιση της διάθεσης των ανταλλακτικών στην αναθέτουσα αρχή, σε περίπτωση που ο προμηθευτής, πάψει να είναι αντιπρόσωπος ή εκπρόσωπος του κατασκευαστικού οίκου στην Ελλάδα ή σε περίπτωση που ο προμηθευτής πάψει να υφίσταται ως επιχείρηση, δεδομένου ότι τούτο κρίνεται ως ουσιώδης απαίτηση της διακήρυξης για την μακρόχρονη ομαλή και απρόσκοπτη λειτουργία του μηχανήματος. Σε περίπτωση που ο προμηθευτής είναι ο ίδιος ο κατασκευαστής, τότε σχετικά με τη διάθεση ανταλλακτικών αρκεί η δήλωση του προμηθευτή-κατασκευαστή. |  |  |
| **Β3:** Για περιπτώσεις κατασκευαστών, οι οποίοι χρησιμοποιούν υποσυστήματα άλλων κατασκευαστικών οίκων, αρκεί η δήλωση του κατασκευαστή του τελικού προϊόντος και δεν απαιτούνται οι δηλώσεις περί διάθεσης ανταλλακτικών των κατασκευαστικών οίκων των διαφόρων υποσυστημάτων. |  |  |
| **Β4:** Ο προμηθευτής υποχρεούται να εγγυηθεί την καλή λειτουργία των υπό προμήθεια ειδών από την οριστική παραλαβή τους και για χρονικό διάστημα ***τουλάχιστον τριών (3) ετών όπως ζητείται στις τεχνικές προδιαγραφές και βάσει της προσφοράς του***, κατά τους όρους της διακήρυξης και τις ισχύουσες διατάξεις. Η δέσμευση αυτή θα γίνεται με κατάθεση σχετικής έγγραφης βεβαίωσης η οποία θα αναφέρεται κατά τρόπο σαφή στα προσφερόμενα είδη. Κατά τη διάρκεια ισχύος της εγγύησης, το Νοσοκομείο δεν θα ευθύνεται για οποιαδήποτε βλάβη του μηχανήματος ή μέρους αυτού προερχόμενη από την συνήθη και ορθή χρήση του και δεν θα επιβαρύνεται με κανένα ποσόν για εργατικά, ανταλλακτικά, υλικά και λοιπά έξοδα αποκατάστασης της βλάβης. Στην παρεχόμενη εγγύηση περιλαμβάνεται και η υποχρέωση του προμηθευτή για προληπτικό έλεγχο συντήρησης, σε τακτά χρονικά διαστήματα, ώστε το μηχάνημα να διατηρείται σε κατάσταση ετοιμότητας. Η συχνότητα των προληπτικών ελέγχων πρέπει να καθορίζεται στην προσφορά και να είναι σύμφωνη με τις οδηγίες και προδιαγραφές του κατασκευαστικού οίκου. Η εγγύηση αυτή θα καλύπτει όλα τα μέρη του προσφερόμενου εξοπλισμού εκτός των αναλωσίμων. Ο χρόνος αυτός θα αρχίζει από την οριστική παραλαβή του μηχανήματος πλήρως συναρμολογούμενου, εγκατεστημένου και σε κατάσταση πλήρους λειτουργίας. Ο διαγωνιζόμενος πρέπει να δηλώσει με σαφή δέσμευση την προτεινόμενη διάρκεια της περιόδου εγγύησης καλής λειτουργίας του μηχανήματος, με Έγγραφη Δήλωση του κατασκευαστή ή του εξουσιοδοτημένου αντιπροσώπου του, την οποία θα συμπεριλάβει στον επιμέρους φάκελο ΤΕΧΝΙΚΗ ΠΡΟΣΦΟΡΑ, ώστε να αξιολογηθεί από το αρμόδιο όργανο. |  |  |
| **Β5:** Ο προμηθευτής υποχρεούται να διαθέτει μόνιμα οργανωμένο τμήμα τεχνικής υποστήριξης και service, καθώς και κατάλληλα εκπαιδευμένο προσωπικό, με πιστοποιητικό εκπαίδευσης και εξουσιοδότηση αυτού από τον μητρικό κατασκευαστικό οίκο για την συντήρηση των αντίστοιχων μηχανημάτων. Ασάφειες ή αοριστίες ως προς τον αριθμό, προσόντα, εκπαίδευση του προσωπικού, τους όρους εγγυήσεων ή την συντήρηση κλπ. Θα βαρύνουν στην αξιολόγηση ως ουσιώδεις αποκλίσεις. |  |  |
| **Β6:** Κατά τη διάρκεια της εγγύησης και της συντήρησηςθα τηρείται ημερολόγιο λειτουργίας, συντήρησης, βλαβών κλπ. που θα παρακολουθείται και θα μονογράφεται από τους υπεύθυνους του Νοσοκομείου (ιατρό ή τεχνικό) και τον τεχνικό του προμηθευτή. Στο ημερολόγιο θα αναγράφονται οι βλάβες, τα αίτιά τους και η διάρκεια ακινητοποίησης του μηχανήματος. Ο προμηθευτής θα ειδοποιείται τηλεφωνικά για την βλάβη και ει δυνατόν το είδος της και θα αποστέλλεται fax, οπότε θα αρχίζει η μέτρηση του χρόνου ακινητοποίησης. Η ανταπόκριση (τηλεφωνική, τηλεματική ή φυσική παρουσία) προς αποκατάσταση της βλάβης θα πρέπει να γίνεται την ίδια μέρα όταν ο προμηθευτής ειδοποιηθεί μέχρι την 10:00π.μ. και το αργότερο το πρωί της επόμενης ημέρας όταν ειδοποιηθεί μετά την 10:00π.μ. Στο τέλος του χρόνου εγγύησης θα αθροίζονται οι εργάσιμες ημέρες ακινητοποίησης λόγω βλάβης οποιουδήποτε μέρους του μηχανήματος. Για κάθε τέτοια εργάσιμη ημέρα άνω των δεκαπέντε(15) ημερολογιακών ημερών ετησίως, (στις οποίες δεν συμπεριλαμβάνονται οι ημέρες προληπτικής συντήρησης του μηχανήματος), θα επιβάλλεται στον προμηθευτή, ως ποινική ρήτρα, παράταση κατά πέντε (5) εργάσιμες ημέρες της διάρκειας της εγγύησης καλής λειτουργίας ή της σύμβασης συντήρησης, για ολόκληρο το συγκρότημα. ***Προσφορά που περιλαμβάνει δυσμενέστερους όρους σε ότι αφορά τις εργάσιμες ημέρες ακινητοποίησης του μηχανήματος λόγω βλάβης οποιουδήποτε μέρους του θα αξιολογούνται υπέρ των υποψηφίων αναδόχων.*** |  |  |
| **Β7:** Μετά την λήξη του ως άνω χρόνου εγγύησης καλής λειτουργίας, ο προμηθευτής υποχρεούται να εξασφαλίζει την επιμελή συντήρηση και επισκευή του όλου συστήματος, έναντι ιδιαίτερης ετήσιας αμοιβής, την οποία θα έχει καθορίσει στην οικονομική του προσφορά και με την σύμφωνη έγγραφη δήλωση – εγγύηση του κατασκευαστικού οίκου, η οποία θα κατατεθεί μαζί με την προσφορά και θα αναφέρεται στην συγκεκριμένη διακήρυξη. Η δήλωση του κατασκευαστικού οίκου πρέπει να καλύπτει και την περίπτωση που ο προμηθευτής πάψει να είναι αντιπρόσωπος ή εκπρόσωπος του κατασκευαστικού οίκου στην Ελλάδα ή γενικά πάψει να υφίσταται ως επιχείρηση. |  |  |
| **Β8:** Οι προμηθευτές πρέπει να περιλαμβάνουν στην οικονομική προσφορά τιμοκατάλογο των αναλωσίμων και των βασικών ανταλλακτικών του μηχανήματος σε περίπτωση που δεν υπάρχει σύμβαση συντήρησης και έχει παρέλθει ο χρόνος εγγύησης καλής λειτουργίας του εξοπλισμού και να δεσμευθούν ότι μελλοντικές μεταβολές θα γίνονται σύμφωνα με την αύξηση του τιμαρίθμου του προηγούμενου έτους. Αντίγραφο του καταλόγου αυτού (χωρίς τιμές) θα περιλαμβάνεται στην τεχνική προσφορά. |  |  |
| **Γ. ΕΓΚΑΤΑΣΤΑΣΗ – ΠΑΡΑΔΟΣΗ** |  |  |
| **Γ1:** Οι συμμετέχοντες στο διαγωνισμό μπορούν να λάβουν επιτόπια γνώση των συνθηκών του χώρου εγκατάστασης, ώστε να προβλεφθούν όλες οι αναγκαίες ενέργειες (εργασίες, τροποποιήσεις, κατασκευές κλπ.) που απαιτούνται για να διασφαλίζονται όλες οι απαιτήσεις των ισχυόντων κανονισμών του Ελληνικού κράτους και η νόμιμη λειτουργία του νέου μηχανήματος. |  |  |
| **Γ2:** Το μηχάνημα θα εγκατασταθεί, θα παραδοθεί και θα παραληφθεί με ευθύνη του προμηθευτή στον χώρο που θα του υποδειχθεί από το Νοσοκομείο. |  |  |
| **Γ3:** Η παράδοση του μηχανήματος **θα πραγματοποιηθεί μέσα σε διάστημα ενενήντα (90) ημερολογιακών ημερών (ποσοτική και ποιοτική παράδοση).** Μέσα στο διάστημα αυτό (χρόνος παράδοσης) πρέπει να γίνουν η προσκόμιση του μηχανήματος στο ΝΟΣΟΚΟΜΕΙΟ, η προσωρινή παραλαβή του, η μεταφορά του νέου μηχανήματος μέσα στο ΝΟΣΟΚΟΜΕΙΟ μέχρι και εντός του χώρου τοποθέτησης του, η εγκατάσταση του νέου μηχανήματος, οι συνδέσεις, οι έλεγχοι και δοκιμές και η παράδοση του σε κατάσταση λειτουργίας ***και η ολοκλήρωση της αρχικής εκπαίδευσης του προσωπικού***. Ο χρόνος παράδοσης αρχίζει από την ημερομηνία υπογραφής της σύμβασης. Ο ανάδοχος πρέπει να αναλάβει ο ίδιος την μεταφορά και εγκατάσταση του νέου μηχανήματος στο χώρο τοποθέτησης και παραμονής του, με βάση την ελληνική νομοθεσία και τους αντίστοιχους κανονισμούς. Ο ανάδοχος υποχρεώνεται να εκτελέσει πλήρως την εγκατάσταση του μηχανήματος και να το παραδώσει σε πλήρη λειτουργία, με δικό του ειδικευμένο και ασφαλισμένο προσωπικό και δική του ολοκληρωτικά ευθύνη, σύμφωνα με τους τεχνικούς & επιστημονικούς κανόνες, τους κανονισμούς του ελληνικού κράτους, με τις οδηγίες και τα σχέδια του κατασκευαστικού οίκου και τέλος τις οδηγίες των αρμοδίων υπηρεσιών του φορέα, στο χώρο που του διαθέτει το ΝΟΣΟΚΟΜΕΙΟ. Ο ανάδοχος υποχρεούται να χρησιμοποιήσει αποδεδειγμένα το εξειδικευμένο προσωπικό το οποίο περιλαμβάνεται στα δικαιολογητικά της προσφοράς, το δε ΝΟΣΟΚΟΜΕΙΟ οφείλει να ελέγξει τη σχετική συμμόρφωση, ώστε να διασφαλισθούν τα συμφέροντα του Δημοσίου. |  |  |
| **Γ4:** Ο ανάδοχος υποχρεούται κατά την παράδοση του μηχανήματος να παραδώσει: Δύο(2) Εγχειρίδια Λειτουργίας (Operational Manuals) με σαφείς οδηγίες χρήσεως και λειτουργίας του κατασκευαστικού οίκου (Operation Manuals) με αναλυτική περιγραφή των αντίστοιχων πρωτοκόλλων και λειτουργιών για όλες τις αντίστοιχες εφαρμογές μεταφρασμένο οπωσδήποτε στην Ελληνική Γλώσσα. Πλήρη σειρά τευχών (εις διπλούν) με οδηγίες συντήρησης και επισκευής (SERVICE MANUALS) στην Ελληνική ή Αγγλική γλώσσα. Πλήρες πρωτόκολλο ελέγχου ηλεκτρικής ασφάλειας του μηχανήματος. Δύο (2) σειρές επισήμων καταλόγων (βιβλίων), σε έντυπη και ηλεκτρονική μορφή, με όλους τους κωδικούς ανταλλακτικών του εργοστασίου παραγωγής του μηχανήματος (Parts Books) στην ελληνική ή αγγλική γλώσσα. |  |  |
| **Δ. ΠΙΣΤΟΠΟΙΗΤΙΚΑ** |  |  |
| **Δ1:** Οι προμηθευτές πρέπει, με ποινή αποκλεισμού της προσφοράς, να καταθέσουν με την προσφορά τους πλήρη τεκμηριωμένα πιστοποιητικά σήμανσης CE (οδηγία 93/42/ΕΕ). |  |  |
| ***Δ2:*** *Η προσφορά πρέπει να συνοδεύεται από έγκυρο πιστοποιητικό σειράς ISO 13485(ή ισοδύναμο) και προαιρετικά ISO σειράς 9000 του οίκου κατασκευής με ποινή απόρριψης. Τα μη ιατροτεχνολογικά προϊόντα όπως Η/Υ, εκτυπωτής, UPS κλπ. αρκεί να συνοδεύονται από πιστοποιητικά CE και ISO σειράς 9000 του κατασκευαστή.* |  |  |
| **Ε. ΕΚΠΑΙΔΕΥΣΗ** |  |  |
| **Ε1:** Ο προμηθευτής υποχρεούται με ποινή αποκλεισμού της προσφοράς του, να συνυποβάλει οπωσδήποτε πλήρες αναλυτικό πρόγραμμα εκπαίδευσης για τους χρήστες (ιατρούς – τεχνολόγους), ως και αντίγραφο των αναγκαίων βοηθημάτων ή πινάκων στην Ελληνική Γλώσσα. Να αναφερθεί ο χρόνος, ο τόπος και η διάρκεια της εκπαίδευσης. |  |  |
| **Ε2:** Η ***αρχική*** εκπαίδευση (ιατρών-χειριστών-τεχνικών), θα παρέχεται για ***τουλάχιστον*** τριάντα (30) ημέρες μετά την εγκατάσταση του μηχανήματος, άνευ πρόσθετης αμοιβής του προμηθευτή και θα γίνεται στην Ελληνική Γλώσσα. |  |  |
| **Ε3:** Κατά την διάρκεια της περιόδου εγγύησης καλής λειτουργίας, ο ανάδοχος υποχρεούται, άνευ πρόσθετης αμοιβής, να επαναλάβει την εκπαίδευση του αρμόδιου προσωπικού του ΝΟΣΟΚΟΜΕΙΟΥ (τεχνικούς-χρήστες) για ίδιο χρονικό διάστημα τουλάχιστον με την αρχική εκπαίδευση, όταν και εάν αυτό ζητηθεί από το ΝΟΣΟΚΟΜΕΙΟ. |  |  |
| ***Ε4:*** *Να κατατεθεί πρόταση*  για περισσότερες της μιας εκπαιδεύσεως σε προσωπικό (χρήστες) του ΝΟΣΟΚΟΜΕΙΟΥ εντός του χρονικού διαστήματος από την λήξη της προτεινόμενης περιόδου εγγύησης καλής λειτουργίας μέχρι την λήξη του διαστήματος των δέκα ετών από την οριστική παραλαβή του συγκροτήματος ΑΝΕΥ ΠΡΟΣΘΕΤΗΣ ΑΜΟΙΒΗΣ |  |  |